google/wiki40b huggingface dataset:
Stora alvaret

Stora alvaret er et 37 kilometer langt og 10 kilometer bredt område med alvarmark i Mörbylånga kommune, på den sørlige halvdelen av øyen Öland, helt sørøst i Sverige. Samlet areal er om lag 260 km². Selv om området ligger vest i Østersjøen, er det botanisk beslektet med alvarområdene i Baltikum, Russland og Sentral-Asia. Alvaret utgjør 1/4 av Ölands areal og ligger på kalkstein fra ordovicium. Stora alvaret er vernet både nasjonalt, og globalt på UNESCOs verdensarvsliste – sammen med det tilstøtende Södra Ölands kulturlandskap som starter umiddelbart vest for alvaret og strekker seg ned til Kalmarsundet. Stora alvaret er trolig verdens støste alvarområde, og inngår i EUs nettverk av særlig viktige verneområder – Natura 2000.
Thomas Jefferson

Presidentskap

Jeffersons presidentskap fra 1801 til 1809 var det første som startet og sluttet i Det hvite hus. Han var også den første president fra det Demokratisk-Republikanske partiet.

Edsavleggelsen

Thomas Jefferson, en mektig forkjemper for likhet og frihet, holdt sin innsettelsestale 4. mars 1801. Prinsippene i denne talen kan hovedsakelig kategoriseres som enhet og ekspansjon, men viktigst likhet. Landet var svært delt da Jefferson overtok som president, politisk hovedsakelig mellom føderalistene og demokrat-republikanerne (forløperen til dagens Demokratiske parti). Den andre presidenten, John Adams, var den eneste føderalisten som USA har hatt. Jefferson var den første republikanske presidenten. På dette tidspunktet ble det svært viktig å samle landet under felles mål og idéer.
I Amerikas forente staters uavhengighetserklæring og konstitusjonen var idéen om at majoriteten ikke kunne ha all makt, for å beskytte rettighetene til minoritetene, svært fremtredende. Jefferson gjentok stort sett disse idéene i sin tale. Han forklarte hvordan enhet var nødvendig for den umiddelbare ekspansjonen USA ville legge ut på.
Et annet av hans viktige punkter var at USA trengte å bli sterkt i øynene til utenlandske makter. Han innså implikasjonen av å bli sett ned på av det mektige England, i tillegg til andre land. Mangel på gode relasjoner ville begrense mye handel og kvele den økonomiske veksten, i tillegg til å gjøre USA til en svært svak politisk makt. Jefferson og hans parti var i hovedsak mer sympatisk innstilte overfor Frankrike, mens føderalistene generelt var pro-britiske.
Det siste punktet Jefferson tok opp var at amerikanske borgere ikke var amerikanske fra fødselen av, men fra å dele de samme idéene. Han sa dette ville gjøre USA til en stormakt. Han sa også at amerikanere var forent i en felles religion, med dette mente han antagelig identisk moral i likhet og frihet.

Ettermæle

Jefferson ville ha klare rammer for USAs interesser og begrense USAs innblanding i resten av verden. Dette preger en hovedretning i amerikansk utenrikspolitisk tenkning og kalles derfor «jeffersonianisme».
The BlackSheeps

Oro jaska beana

«Oro jaska beana» betyr «ti stille, hund», og sangen handler om en hund som er så tykk og usunn at den til slutt blir syk og dør og matmor gråter.  Den har både norsk og samisk tekst. Sangen slutter med: «Čuoččas bajás ja ruohta» («reis deg og løp!») «Jienát veahá beana» («gi litt lyd fra deg!»). Låten var et av to norske bidrag under MGP Nordic i Århus i 2008, der den vant. Låten vant senere klassen årets hit under Spellemannprisen 2008.

Edwin

«Edwin» er oppfølgeren til Oro jaska beana, og sangen handler om en transvestitt på skolen som oppfordres til å komme ut av skapet. Sangen ble fremført under MGP jr i Oslo Spektrum 5. september 2009, og teksten har ført til diskusjoner innad i NRK. Bandet har også fått skryt av Landsforeningen for lesbiske, homofile, bifile og transpersoner (LLH) for sitt innhold.

Dance Tonight

«Dance Tonight» er The BlackSheeps bidrag til MGP 2011. Den ble fremført under delfinalen i Skien 29. januar 2011 hvor den kom på 2.-plass og gikk rett videre til den norske finalen 11. februar 2011. Her gikk de også videre til Gullfinalen samme kveld, men måtte se seg slått av Stella Mwangi og ble nummer 2.
Silikoner

Silikoner er en samlebetegnelse på organiske modifikasjoner av silisium-oksygen-forbindelser. De er hovedsakelig inerte forbindelser med stor variasjon i form og anvendelse. Typisk er de varmebestandige og er alt fra oljer til fast stoff.
Silikon brukes blant annet som smøremidler, fugemasse, skumdempere og som tilsats til medikamenter og i kosmetika. Silikoner i ren form er ikke giftige og fremkaller ikke allergi.

Historikk

Frederik Kipping var pioneren innenfor studier av organiske silikonforbindelser, og skapte begrepet silikon.

Terminologi

De engelske begrepene «silicon» (norsk: silisium) og «silicone» (norsk: silikon) blir ofte forvekslet, noe som skaper forvirring, selv om det ene er et grunnstoff og det andre er en kjemisk forbindelse.
Ordet silikon er avledet av keton. Dimetylsilikon og dimetylketon (aceton) har analoge formler og ble dermed (feilaktig) antatt å ha lignende strukturer. Dette førte til at samme terminologi ble brukt på silananalogene som til metan. En ketonanalogi for silan med dobbeltbinding mellom silisium og oksygen finnes dog ikke.

Tekniske detaljer

Silikoner er organisk modifiserte polymeriserte siloksaner med generell kjemisk formel [R₂SiO]ₙ, hvor R = organiske grupper som: metyl, etyl, og fenyl. Disse består av et uorganisk silisium-oksygen-skjelett (…-Si-O-Si-O-Si-O-…) med organiske sidegrupper bundet til silisium.
I enkelte tilfeller kan organiske sidegrupper anvendes for å lenke to eller flere av disse -Si-O--skjelettene sammen. Dette kalles krysslinking. Ved å variere kjedelengde på skjelettet, organiske sidegrupper, krysslinking kan et utall variasjoner av i sammensetning og egenskaper oppnås. Silikoner finnes som tynntflytende væsker, gel, gummi og plast.
Den mest vanlige silikonforbindelen er polydimetylsiloksan (PDMS), som ofte kalles silikonolje.

Kjøkkenutstyr

Silikoner har blitt et viktig produkt i kjøkkenutstyr. Det anvendes som materiale i kjøkkenredskap og grytelapper på grunn av lav varmeledningsevne og at det ikke riper opp teflonbelegg.
Bakeformer i silikon er svært anvendbare da bakst ikke brenner fast selv uten smøring med fett.
Silikonhansker tåler temperaturer opp til 357°C og gjør det mulig å ta nedi kokende vann.

Medisin

Silikoner i gelform anvendes i bandasjer og silikonimplantater. Silikonimplantater brukes i plastisk og kosmetisk kirurgi, blant annet som brystforstørring.  Silikonimplantater i bryst ble første gang omtalt i Norge i Tidsskrift for Den norske legeforening av kirurgen Erik Dillerud i 1991.

Skumdemper

Silikonforbindelser er aktivkomponenter i silikonbaserte skumdempere.
Coelocorynus baleensis

Utseende

En middelsstor (ca. 15 millimeter), avlang, nokså blank, brunrød til svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse

Arten er kjent fra Etiopia.
Anema e core (sang)

«Anema e core» er en italiensk sang med melodi av Salvatore d'Espositio og tekst av Domenico Titomanlio.

Den originale napolitanske versjonen

Den ble først introdusert i 1950, fremført av tenoren Tito Schipa.
Tre sett med engelsk tekst har blitt skrevet til denne sangen.

«Until»

Det første settet med engelsk tekst ble skrevet av Sylvia Dee og Sidney Lippman. Den best kjente innspillingen av denne sangen var med Dinah Shore og ble utgitt av RCA Victor Records med katalognummer 20-4478 (78-plate)
Den ble også spilt inn på plate av Dean Martin 19. november 1951 og utgitt av Capitol Records med katalognumrene 1938 (78-plate) og F-1938 (single).
En innspilling av sangen ble gjort 16. desember 1951 av Johnny Desmond og utgitt av Coral Records med katalognummer
Det var også instrumentalversjoner med Frankie Carle and His Orchestra samt the Freddy Martin Orchestra.

«Anema e core»/«With All My Heart and Soul»

Et annet sett med engelsk tekst ble skrevet av Manny Curtis og Harry Akst. Denne versjonen ble noen ganger spilt inn på plate under den italienske tittelen og noen ganger under den engelske titelen: «With All My Heart and Soul».
I 1953 var den med i Broadway-musikalen John Murray' Anderson's Almanac med ny tekst av Curtis og Akst.
Den største hitversjonen ble spilt inn av Eddie Fisher with Hugo Winterhalter's orchestra and chorus i Weston Hall, New York city, 11. februar 1954. Den ble utgitt av RCA Victor Records med katalognummer 20-5675 (78-plate)og 47-5675 (single) (i USA). Den ble også utgitt på His Master' Voice EA 4167, på His Master's Voice (S) X 7981 og på His Master's Voice A.L. 3428 (sistnevnte i Norge).
Perry Como with Mitchell Ayres' and His Orchestra spilte inn sangen i Manhattan Center, New York City, 28. august 1954 og utgitt av RCA Victor Records 20-4269 (78-plate). Produsent var Charles Grean.
Michael Bublé har gjort en innspilling av sangen nylig.
En innspilling, med Connie Francis, inneholder mesteparten av den italienske teksten med noen deler av Curtis' og Aksts tekst.

«How Wonderful to Know»

Et annet sett med engelsk tekst ble skrevet av Kermit Goell. Den ble spilt inn på plate av Joan Regan, Cliff Richard, Caterina Valente og Andy Williams.

«Srcem i dusom»

«Srcem i dusom», en versjon på serbokroatisk, ble spilt inn på plate i 1963 av den kroatiske jazz- og schlagersangeren Stjepan Dimi Stanic på etiketten PGP RTB.

Norsk versjon

Georg Otto har skrevet en dansk tekst som den norske bygger på. Den norske tittelen er «Det skjønneste på jord».

Listeplasseringer

Eddie Fishers versjon kom på den amerikanske Billboard Best Sellers In Stores-listen 31. mars 1954 og lå der i 14 uker med nummer 19 som høyeste plassering.
Sangen lå også på Cash Box magazine best selling records-listen samme år med nummer 12 som høyeste plassering.
Red Star Line

Eiere

Selskapet ble grunnlagt av Clement Griscom som ledet det fra grunnleggelsen til det ble overtatt av International Mercantile Marine Co. i 1902. Red Star Line overlevde IMMs økonomiske krise i 1915. På 1930-tallet ble Red Star Line en del av Arnold Bernstein Line.

Arv

De tidligere lagerhusene til Red Star Line i Antwerpen ble formet som et landemerke og gjenåpnet som et museum den 28. september 2013 av Antwerpen by. Hovedfokuset til museet er reisefortellinger som kunne bli skaffet via slektninger til rundt to millioner passasjerer av Red Star Line.
I utstillingen kan besøkende følge de reisendes spor fra reisebyrået i Warszawa og fram til ankomst i New York City. Museet stiller kunstverker som framstiller emigranter som reiste med Red Star Line. Kunstneren er Eugeen Van Mieghem (1875-1930) fra Antwerpen, sammen med gjenstander og minner fra samlingen til Robert Vervoort.
Om lag en fjerdedel av de rundt to millioner Red Star Lines passasjerer var jødiske emigranter, hovedsakelig fra Øst-Europa som var drevet til utvandring ved framveksten av Nazi-Tyskland. Blant dem var det mange kjente personer, blant annet Albert Einstein. Da han fikk høre om Nazi-Tysklands konfiskasjon av hans eiendeler valgte Einstein ikke å reise tilbake til Tyskland, og at han ville trekke seg fra det Det prøyssiske vitenskapsakademiet. Dette ble skrevet på skipslinjens brevpapir og er nå en del av museets utstilling. Blant andre kjente personer er den da fem år gamle Irving Berlin.
Le Brassus

Le Brassus er en landsby i Vallée de Joux i regionen Vaud i Sveits. Området er en del av kommunen Le Chenit.

Historien

Det finnes ingen dokumentasjon på at dalen har vært bebodd i romersk tid, men det ble funnet romerske mynter i Crêt-Meylan, noe som tyder på at landsbyen har en eldre historie enn den som er kjent.
Arkeologer har funnet spor som gikk gjennom dalen ved klosteret St.Claude, helt fra år 425. De senere generasjonene som bodde i dalen var trolig benediktinermunker av St.Claude. De kom til dalen i år 700.
Miguel Borja

Landslaget

Han representerte Colombia under Sommer-OL 2016 i Rio de Janeiro, der han ble utslått i kvartfinalen med det colombianske U23-landslaget.
Han ble tatt ut i Colombias tropp til VM i fotball 2018 i Russland.
Android Studio

Android Studio er et integrert utviklingsmiljø(eller IDE) brukt i Android-utvikling. Den er spesielt designet til Android-utvikling og støtter blant annet Gradle, og er den offisielle IDEen til Android-utvikling. Den kommer innebygd med en Android Emulator, Android NDK og mer.
Den er basert på Jetbrains sin IDEA, IntelliJ. Android Studio erstattet Eclipse Android Development Tools(ADT) som før var den vanlige måten å utvikle for Android.
Hordaland Venstre

Hordaland Venstre er partiet Venstres fylkesorganisasjon i Hordaland. Hordaland Venstre ledes fra 2018 av Åsta Årøen fra Bergen, med Geir Angeltveit som første nestleder og Bjørn Tore Sund som andre nestleder. Ved stortingsvalget 2017 fikk Hordaland Venstre ett mandat. Hordaland Venstre har tre medlemmer av Hordaland fylkesting og sitter i opposisjon. 
Venstre har etter valget i 2015 en ordfører i Hordaland i Granvin kommune, og to byråder i Bergen. 44 representantene ble valgt inn i kommunestyrene for Venstre rundt om i fylket for perioden 2015-19.
Takayuki Sugiyama

Karriere

Takayuki Sugiyama startet sin profesjonelle karriere i JEF United Ichihara i 1997. Han har også spilt for Omiya Ardija.
Ferjesambandet Haugesund–Utsira

Ferjesambandet Haugesund–Utsira forbinder Risøy ferjekai i Haugesund med Utsira, det er del av Fv911Fylkesvei 911 i Rogaland. Strekningen driftes av Rutebåten Utsira AS. Anløpskaien på Utsira er normalt Nordevågen, med Sørevågen som alternativ dersom værforhold eller frakt av last gjør det påkrevet.
Overfartstiden er 70 minutter over en strekning på 26,5–27,2 km, den blir betjent av MS «Utsira» med 3 avganger daglig i hver retning, 4 på fredag og 2 lørdag.
Gnamptodontinae

Utseende

Ganske små snyltevepser, sjelden større enn 1,5 millimeter.

Levevis

De er parasitoider som snylter på små, bladminerenede sommerfugler i familien Nepticulidae.
Kinesisk tulipantre

Beskrivelse

Kinesisk tulipantre er veldig lik den amerikanske arten tulipantre, men har litt større og mer dyptflikete blader og kortere indre kronblad i blomstene, som mangler det oransje pigmentet hos L. tulipifera. Bladene er dypt innskåret på midten, og er inntil 22 x 25 cm. Bladstilken kan være inntil 12 cm og er enten rosa eller mørkerød. Bladlappene kan av og til være avrundete, den flate endekanten kan være uten innskjæring. Det kinesiske tulipantreet an bli opptil 40 meter høyt.
Alchemy: Dire Straits Live

Sporliste

Alle sangene er skrevet av Mark Knopfler, unntatt hvor annet er notert
Fiolinbygging

Fiolinbygging er et gammelt, velrenomert håndverk med røtter i mange hundre års stolt tradisjon. Historien om den moderne fiolinbygger begynner i Nord-Italia på 1600-tallet og domineres av navn som Antonio Stradivari og Giuseppe Guarneri (også kjent som Guarneri del Gesù).
Det klassiske fiolinbyggerhåndverket har i prinsippet vært lojalt mot de gamle mestre gjennom de siste 400 år. Den dag i dag bygges mange av våre fremste instrumenter fortsatt på maler fra Cremona og Brescia på 1600- og 1700-tallet.

Materialvalg

Klassisk fiolinbygging skjer med naturmatrialer som lønn og gran, men enkeltdeler av fiolinen bygges også av eksotiske treslag som ibenholt, poppel og pære. Det vanlige er at lokket bygges av gran, mens bunn, sarg og hals bygges av lønn. Gran er bløtere enn lønn, hvilket innvirker på hvordan klangen bæres gjennom instrumentet.

Fremgangsmåte

Emner av tre må anskaffes. Det er viktig at disse er av god kvalitet og har tørket i fem år eller lengre.
Bruk en sargmal (lages av høykvalitets kryssfiner, MDF eller valnøtt) og lim på klosser på sider, nede og oppe. Sarg høvles til ca. 1 mm og bøyes med et bøyejern til riktig passform. Limes til blokkene, når disse er tilpasset, med hudlim. Innleggslister limes langs begge sider for å forsterke konstruksjonen. Høvles og pusses til riktig høyde.
Bunn og lokk lages av hele eller, mest vanlig, todelte emner. Sistnevnte limes mot hverandre. Høvles flate og tilpasses på overside. Tegn av sargen med 2,5 mm marg. Grovsag emnene. Så tilpasses fasadesidene til riktig form og bue, bruk ulike maler som støtte. Fell inn spalte til hulkilslister og lim inn disse. F-hull skjæres ut i lokket. Finpusses.
Halsen skjæres ut efter anbefalte maler. Sneglehuset skjæres ut med treskjærerverktøy. Skruehull bores og brosjes.
Så skal de ulike delene limes sammen. Bruk varmt hudlim, ca. 74 grader. Sargen limes til bunnen, halsen limes til dette og til slutt limes lokket på. Fingerbrettet limes derefter.
Så skal instrumentet lakkeres, gjerne efter en runde med ultrafiolett stråling. Lakkeringen er, som resten av arbeidet, et nitid nøyaktighetsarbeide.
Når lakken er tørr og ferdig kan instrumentet strenges opp. Da monteres skruer, strenger, stol, strengeholder, hurtigstemmer(e), strengeholderstropp og bunnplugg.
Instrumentet stemmes, og vil måtte stemmes gjentatte ganger de kommende uker før stemmingen vil sitte.
Tancheng

Tancheng (kinesisk: 郯城县 ; pinyin: Tánchéng Xiàn) er et fylke i provinsen Shandong i Folkerepublikken Kina. Det ligger i byprefekturet Linyi.
Befolkningen var i 1999 på:964.538. Arealet er på 1306,58 kvadratkilometer.
Tancheng på 1600-tallet er bakgrunnen for Jonathan Spences mikrohistorie The Death of Woman Wang.
Xu Ling, kompilator av diktantologien Nye sanger fra jadeterrassen, var fra det som i dag er Tancheng fylke.

Kulturminner

Stedet for hovedstaden til oldtidsstaten Tan (Tanguo gucheng 郯国故城) ligger her, og ble i 2006 oppført på Folkerepublikken Kinas liste over verneverdige kulturminner.

Jordskjelv

Den 25. juli 1668 ble området rammet av et jordskjelv med beregnet momentmagnitude på 8,5. Tanchengjordskjelvet var dermed et av Kinas kraftigste i historisk tid. Ved landsbyen Maipo 麦坡村 i storkommunen Gaofengtou i Tancheng fylke kan man tydelig se forkastningene og ruiner som hang sammen med jordskjelvet.

Administrative enheter

Tancheng består av elleve storkommuner og seks kommuner:
Storkommuner: Tancheng 郯城镇 (administrasjonssete), Matou 马头镇, Zhongfang 重坊镇, Lizhuang 李庄镇, Zhedun 禇墩镇, Yangji 杨集镇, Huangshan 黄山镇, Gangshang 港上镇, Gaofengtou, 高峰头镇, Miaoshan 庙山镇, Shadun 沙墩镇.
Kommuner: Shengli 胜利乡, Xincun 新村乡, Honghua 花园乡, Guichang 归昌乡, Honghua 红花乡, Quanyuan 泉源乡.

Samferdsel

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Flora Lapponica

Flora Lapponica er regnet som det viktigste av de tidlige verkene til den svenske naturvitenskapsmannen Carl von Linné. Verket ga kjennskap til plantelivet i trakter som da var nesten ukjente for vitenskapen og verdenen utenfor. Verket ble utgitt i 1737.
Carl von Linné foretok sommeren 1732 en reise til Lappland for å studere og samle inn planter. En av lærerne hans, Olof Rudbeck d.y., hadde foretatt en liknende reise i 1695, men den store brannen i Uppsala i 1702 hadde ødelagt det meste av samlingene og notatene til Rudbeck. I samtaler med Rudbeck fikk Linné etter det han selv sier «en utrolig lengsel etter de lapplandske fjellene». Med støtte fra Rudbeck søkte Linné Vitenskapsselskapet i Uppsala om midler til en ny lapplandreise. Linné gjorde flittige notater på reisen og disse ble utgitt første gang i engelsk oversettelse i 1811.
I denne fremmede verden samlet han inn en mengde til da ukjente planter, som skulle bli materialet til Flora Lapponica, det kanskje mest betydeligste av de tidlige verkene til Linné, og det første verket som redegjorde den lapplandske floraen. Verket ble likevel ikke trykt og utgitt før i 1737.
Komorenes herrelandslag i fotball

Historie

Laget spilte sin første offisielle landskamp borte mot Mauritius den 26. august 1979, en kamp de tapte 0–3. Komorene deltok for første gang i VM-kvalifisering i 2007, hvor laget spilte to innledende kvalifiseringskamper mot Madagaskar, men tapte sammenlagt 10–2 og gikk ikke videre. Siden Komorene hverken har kvalifisert seg til et sluttspill i Verdensmesterskapet eller Afrikamesterskapet, regnes de derfor for å være et av Afrikas svakere lag i henhold til FIFAs verdensranking.
Oleg Pashinin

Landslaget

Oleg Pashinin spilte 12 landskamper for Usbekistans herrelandslag.
Vertisol

Vertisol er en jordtype med et høyt innhold av leire som utvider seg i kontakt med vann. Det oppstår dermed dype sprekker i tørre perioder. Vertisol fins mellom 50° nord og 45° sør. Den naturlige vegetasjonen på vertisol er gressletter, savanne eller spredt skog.
Severin Lieblein

Liv

Han var sønn av professor i egyptologi Jens Lieblein og Johanna Alette Danielsen (1838–1866). Etter å ha vært elev ved Aars og Voss' skole ble han student i 1885 og var et ivrig medlem av Studentersamfundet. Han fulgte også med sin far på en reise til Egypt, Hellas, Italia, Sveits og Frankrike. Etter å ha begynt å studere medisin og orentalistikk forlot han universitetet og tilbragte flere år på reise i Afrika. I fem år oppholdt han seg i Marokko, hvor han skrev reisebrev til norske aviser, særlig Morgenbladet.
I 1901 ga Lieblein ut reiseskildringen Fra fremmed Land, og året etter kom erindringsboken Bedre Mands Barn. Romanen Den sidste av sin slægt (1910) bygget på minner fra 1880-årene. Ellers utga han en rekke bøker som bygget på opplevelser fra reisene i Afrika. Flere av bøkene hans ble oversatt til tysk.
De siste årene av sitt liv bodde han i Eidsvoll.
Myntautomat

En myntautomat er en maskin som leverer vare eller tjenester når en kunde putter på nok penger i et lite hull i maskinen. Eksempler på myntautomater kan være telefonkiosker, brusautomater og parkerings- og bompengeinnkrevingsautomater.

Historie

Den første oppskrevne referansen til en myntautomat finnes i arbeidet til Heron av Alexandria, en første århundre-ingeniør og matematiker. Hans maskin aksepterte en mynt og deretter avga en gitt mengde hellig vann. Når mynten ble puttet på, falt den ned på et brett som var koblet til en hendel/løftearm. Løftearmen åpnet en ventil som lot litt vann renne ut. Brettet fortsatte å skråne på grunn av myntens vekt inntil den falt av og motvekten flyttet løftearmen tilbake på plass og skrudde av ventilen.
Jon Balke

Karriere

Han vokste opp i Oslo, der han i løpet av 1970-årene startet gruppen «Unis» med broren Erik Balke og Radka Toneff (1973–74), platedebuterte i Arild Andersens kvartett (1974–76), tok del i Radka Toneff og Karin Krogs besetninger, var i Lars Klevstrand/Guttorm Guttormsen kvartett (1977–78), «Kråbøl» og ledet kvartett med Jon Eberson.
I 1980-årene ble han kjent i Jazzpunkensemblet, Masqualero, Sidsel Endresen kvartett og mottok Buddyprisen (1984), samt ble «Årets jazzmusiker» (Foreningen norske jazzmusikere, 1993).
Han har komponert en rekke verk som kommer til syne i utgivelser med ministorbandet Oslo 13 og i trioen JøKleBa med Audun Kleive og Per Jørgensen trompet (1990–), i Magnetic North Orchestra (1992–) og hans seneste orkester, Batagraf (2002–). Han ga ut Saturation (Vossajazz 1999) med musikerne Sidsel Endresen, Nils-Olav Johansen og Fredrik Lundin (Jazzland, 1999).
Nevnes kan også Solarized, som ga han Edvard-prisen i klassen populærmusikk – større verk i 2000.
Han har også skapt en rekke lydinstallasjoner, bl.a. til Kong Haralds fødselsdags gave, installasjonen «Isrosa» (av Peder Istad) foran slottet i Oslo.
Og sist, men ikke minst har han gitt ut to soloalbum – Book of Velocities, og Warp.
I 2009 ga han ut Siwan, som mottok den tyske «Jahrespreis den deutschen musikkritiker»-prisen.
Hans virke er dokumentert i Audun Aagres film Magnetisk musiker (NRK 2006;
DVD).
EM for brassband 1978

EM for brassband 1978, det 1. europamesterskapet for brassband ble arrangert 8. oktober 1978 i Royal Albert Hall, London.

Musikk

Pliktnummer i konkurransen var «Introduction, Elegy and Caprice» av Morley Calvert. I sin selvvalgte avdeling spilte Black Dyke Mills Band Connotations av Edward Gregson.